**Qatırdırnağı** (*lat.* Spartium junceum və yaxud *lat.* Genista juncea) — paxlakimilər fəsiləsindən bitki növü. Əslən Aralıq dənizi sahillərindəndir. Qatırdırnağı, xüsusilə toxumları, çox zəhərlidir. Təmasda olduqda ilk öncə mərkəzi sinir sisteminə təsir edir.

Təsviri
-------

İncə yaşıl yarpaqlı, yaxud çox vaxt, yarpaqsız tumurcuqları olan 2-3 (5) m. hündürlüyündə bitkidir. Yarpaqları 1-2,5 sm. uzunluğunda göyümtül-yaşıl, çiçəkləri 2,5 sm. uzunluğunda parlaq sarı rəngdə və ətirlidir. Əsasən, may-iyun aylarında çiçək açır. Toxumları qəhvəyi və parlaqdır.

İstifadəsi
----------

Qatırdırnağı - isti sevən və quraqlığa davamlı bitkidir. 14-15°С-də donur. Quru, tez isinən sərt qayalıqlarda yaxşı yetişir. Kökləri möhkəm və dərindir. Ətirli çiçəklərindən efir yağlarının alınmasında istifadə olunur. Dəniz sahilində yaxşı yetişir. Çiçəklənmə dövründə sıx və dekorativ kolu xatırladır. Qafqaz və Krımın Qara dəniz sahillərində çox təsadüf edilir.

Təbii yayılması
---------------

Aralıq dənizi sahili ölkələrində, Kiçik Asiyada yayılmışdır.

Botaniki təsviri
----------------

Hündürlüyü 2–3 m olan, şırımlı, yaşıl budaqlı koldur. İlk baxışda sanki yarpaqsız koldur. Yarpaqları sadə, tökülən, növbəli düzülüşlü, neştərvari və ya uzunsov, bir qədər sərt olub, orta damarı aydın seçilən, uzunluğu 2-4 sm, eni 2–4 mm-dir. Çiçəkləri ətirli, çiçək saplağı qısadır. Uzun salxımlarda toplanmışdır. Kasacığı şəffaf, şişkin, 7–9 mm uzunluqda, yuxarı tərəfdən qaidəsinədək kəsik, alt tərəfdən 5 qısa, iti dişciklidir. Tacı tünd sarı, ucu sivri, uzunluğu 17–25 mm-dir. Paxlası xətvari, yetişdikdə qaralan, yuxarıya doğru dik duran, yastı, çox toxumlu, uzunluğu 6-8 sm, eni 6–7 mm-dir. Toxumları şabalıdı rəngdə olub, uzunsovdur. May-iyul aylarında çiçəkləyir, meyvəsi iyul-avqust aylarında yetişir. Paxlalarından bəzisi qışadək kolun üzərində qalır. Abşeronda oktyabr ayında ikinci çiçəkləməsi müşahidə olunur. Toxumla çoxalır.

Ekologiyası
-----------

Quraqlığa davamlı, torpağa az tələbkardır. Abşeronun torpaq-iqlim şəraitinə davamlıdır.

Azərbaycanda yayılması
----------------------

Abşeron yarımadasında, Kür-Araz ovalığında, Gəncə, Lənkəran, Zaqatala və digər şəhərlərin yaşıllıqlarında təsadüf edilir.

İstifadəsi
----------

Dekorativ bitki kimi tək və qrup əkinlərində istifadə edilə bilər.

İstinadlar
----------

1. ↑  *Linnæi C.* Species Plantarum (lat.): Exhibentes plantas rite cognitas ad genera relatas. 1753. C. 2. S. 708.

Ədəbiyyat
---------

* Флора Азербайджана. т.5. 1954;
* Флора Кавказа. т.5. 1954;
* Azərbaycanın ağac və kolları. I cild. 1961;
* Azərbaycan flora-sının konspekti. I-III cildlər. 2005; 2006; 2008;
* Tofiq Məmmədov, Elman İsgəndər, Tariyel Talıbov. Azərbaycanın nadir ağac və kol bitkiləri", Bakı: "Elm", 2014, 380 səh
* Azərbaycan Dendroflorası III cild-Bakı:"Elm",2016,400 səh. T.S.Məmmədov

|  |  |
| --- | --- |
| Taksoneyniləşdirmələri | 
* Wikidata: Q910358
* Wikispecies: Spartium junceum
* APDB: 64868
* APNI: 68983
* BioLib: 39894
* Calflora: 7704
* Cal-IPC: spartium-junceum
* Ecocrop: 9984
* eFloraSA: Spartium\_junceum
* EoL: 703629
* EPPO: SPUJU
* EUNIS: 170623
* FEIS: spajun
* FoIO: SPAJUN
* GBIF: 5355395
* GRIN: 35189
* iNaturalist: 47406
* IPA: 6482
* IPNI: 519057-1
* IRMNG: 11092281
* ISC: 51145
* ITIS: 26967
* MoBotPF: 280486
* NBN: NBNSYS0000003209
* NCBI: 49843
* NZOR: 137572ab-526a-4b0a-8d07-4a49e0c18c8e
* NZPCN: 2813
* PalDat: Spartium\_junceum
* PFI: 2317
* Plant List: ild-8471
* PLANTS: SPJU2
* POWO: urn:lsid:ipni.org:names:519057-1
* SANBI: 353-1
* Tropicos: 13033107
* VicFlora: 3fc1af9d-6328-4b51-9f95-caa7a0968ba6
* WoI: 265
* WFO: wfo-0000213405

 |